Richard Cecil (m. 1553)

Mab yr Uwch-Siryf David Cecil (AS) oedd Richard Cecil (m. Mawrth 1553), o blasty Burghley ac a oedd o linach Cymreig.

Priododd Jane Heckington, merch ag aer William Heckington o Bourne, Swydd Lincoln a chawsant un mab: William Cecil, Lord Burghley (1520–1598), a thair merch.

Bu'n facwy (page) ym 'Maes y Llian Aur' enwog  (Field of the Cloth of Gold) yn 1520, ac ychwanegodd at gyfoeth y teulu trwy gael tiroedd ac eiddo pan diddymwyd y mynachtai. Pan y bu Richard farw gadawodd lawer o ystadau yn siroedd Rutland, Swydd Northampton a mannau eraill; bu ei wraig yn weddw am 35 mlynedd gan farw ar 10 Mawrth 1587. Fe'i claddwyd yn Eglwys Sant Marged, Westminster. Ceir hefyd gofeb iddo ef a'i wraig Jane yn Eglwys Sant Martin, Stamford.

Gweler hefyd
Ceciliaid Allt-yr-ynys

 Cyfeiriadau 




Categori:Genedigaethau 1495
Categori:Marwolaethau 1553
Categori:Pobl yr 16eg ganrif o Gymru
Categori:Pobl yr 16eg ganrif o Loegr